  Виталий Пронин Бырйисьёслэн юанъёссылы валэктонъёс сётэ Удмуртиысь быръёнъёсъя комиссия. - Кӧня коньдон быдтыны быгато Россиысь Кун Думае депутатэ кандидатъёс?- «Россия Федерациысь Федерал Собранилэн Кун Думаяз депутатъёсты быръён сярысь» федерал законъя Россиысь Кун Думалэн сизьыметӥ ӧтчамаз быръёнъёсы пыриськись кандидат быръёнъёсъя фондысьтыз тужгес троссэ 40 миллион манет быдтыны быгатэ.- Яра-а быръён нуналэ агитациен вырыны?- Быръён нуналэ но, со азьысь нуналэ но - уг яра. Агитация йылпумъяське куара сётон дорозь одӥг сутка азьлапал уйшоре.- Кызьы но ку пусйисько бырйисьёс?- Бырйисьёсты пусъён но бырйисьёслэсь огъя лыдзэс юнматон радъяське арлы быдэ 1-тӥ январьлы но 1-тӥ июльлы.Списоке пыртӥзы-а шуыса тодон вылысь 7-тӥ-17-тӥ сентябре тӥ быгатӥськоды участоктыя быръёнъёсъя комиссие вазиськыны.- Нылпилы 18 арес тырме 17-тӥ сентябре, быгатоз-а со куаразэ сётыны?- Одно ик быгатоз. Ваньзы сямен ик, паспортсэ кутыса, мед вамыштоз участокысьтыз быръёнъёсъя комиссие.- Кӧня арлы бырйиське Россия Федерациысь Федеральной Собранилэн Кун Думаез?- Россия Федерацилэн Конституциезлэн 96 номеро статьяезъя - 5 арлы.- Мон нырысетӥ группаысь инвалид. Быгатӥсько-а куараме дорын сётыны? Мар кароно со понна?- Вазиськоно асьтэлэн участоктыя быръёнъёсъя комиссие. Быръёнъёслы чакламтэ интыын куарадэс сётыны тӥ быгатоды 8-тӥ сентябрьысен 18-тӥ сентябре 14.00 часозь. Куронэз гожтыса сётыны яке телефон пыр вераны луоз. Заявленидэс комиссие пыртыны быгатозы ӵыжы-выжыосты, тодмоосты но.Удмуртиысь быръёнъёсъя комиссилы юанъёсты вань на ке, жингыртэлэ 8(3412) 91-31-73 телефонъя.    Теги: Быръёнъёс  